|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 29.06.2018.

|  |
| --- |
| **Унутрашње миграције, 2017.** |

Републички завод за статистику објављује саопштење о лицима која су током 2017. године променила пребивалиште[[1]](#footnote-1))на територији Републике Србије.Током 2017. године 120 355 лица променило је пребивалиште, односно трајно су се преселила из једног у друго место (насеље) Републике Србије. Просечна старост лица која су променила пребивалиште је 34,3 године (за мушкарце 34,7 година, а за жене 34,0 година).Републички завод за статистику од 1998. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).**Граф.1. Лица која су се преселила унутар Републике Србије, по старости и полу, 2017.** У Републици Србији у 2017. години највише особа се селило из другог града/општине у оквиру исте области (38,5%), а најмање из другог насеља у оквиру истог града/општине (23,5%). Од укупно 25 области у Републици Србији, највећи број миграторних кретања остварен је на територији Београдске области, и то 49 494 (41,1%) досељено лице и 43 057 (35,8%) одсељених лица. У оквиру четири региона Републике Србије, Београдски регион и Регион Војводине су у 2017. години имали позитиван миграциони салдо (већи број досељених у односу на одсељене).**Табела 1. Лица која су се преселила унутар Републике Србије,** **према подручју досељења/одсељења, 2017.**

|  |  |  |  |
| --- | --- | --- | --- |
|  | Досељени | Одсељени | Мигра- циони салдо |
| укупно | из друге области | из другог града/ општине у оквиру исте области | из другог насеља у оквиру истог града/ општине | укупно | у другу област | у други град/ општину у оквиру исте области | у друго насеље у оквиру истог града/ општине |
| **РЕПУБЛИКА СРБИЈА** | **120355** | **45774** | **46302** | **28279** | **120355** | **45774** | **46302** | **28279** | **0** |
| СРБИЈА – СЕВЕР  | 76856 | 28736 | 37478 | 10642 | 69749 | 21629 | 37478 | 10642 | 7107 |
| **Београдски регион** | **49494** | **15433** | **30800** | **3261** | **43057** | **8996** | **30800** | **3261** | **6437** |
| **Регион Војводине** | **27362** | **13303** | **6678** | **7381** | **26692** | **12633** | **6678** | **7381** | **670** |
| СРБИЈА – ЈУГ  | 43499 | 17038 | 8824 | 17637 | 50606 | 24145 | 8824 | 17637 | -7107 |
| **Регион Шумадије и** **Западне Србије** | **24964** | **8931** | **4474** | **11559** | **29051** | **13018** | **4474** | **11559** | **-4087** |
| **Регион Јужне и** **Источне Србије** | **18535** | **8107** | **4350** | **6078** | **21555** | **11127** | **4350** | **6078** | **-3020** |

Од 169 општина/градова Републике Србије, 38 општина/градова је у 2017. години имало позитиван миграциони салдо, у 130 општина/градова забележен је негативан миграциони салдо,а у једној општини је, у току 2017. године, број досељених и одсељених лица био једнак, па је сходно томе миграциони салдо био нула (0).Општина Звездара се издваја са највећим позитивним миграционим салдом, који износи 2 231. Следи Општина Нови Сад, са позитивним миграционим салдом од 2 084, Палилула (Град Београд), 1 601, Вождовац, 899, итд.Већи број одсељених у односу на досељене највише је изражен на територији Општине Стари град, где је миграциони салдо -419, затим следе: Краљево, -385, Савски венац, -373, Лесковац, -363, Смедерево, -350, Ужице, -330, итд.Посматрано према економској активности, 56,7% миграната су издржавана лица, 34,7% су активна лица, док је удео лица са личним приходом 8,6%. |

1. Према Закону о пребивалишту и боравишту грађана („Службени гласник РС“, број 87/2011), пребивалиштем се сматра „место у коме се грађанин настанио са намером да у њему стално живи, односно место у коме се налази центар његових животних активности, професионалних, економских, социјалних и других веза које доказују његову трајну повезаност с местом у коме се настанио“. [↑](#footnote-ref-1)